| Píllara dourada americana |
| --- |
| Píllara dourada americana fotografada na Serra da Capelada. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Charadriidae |
| Xénero: | *Pluvialis* |
| Especie: | ***P. dominica*** |

 |
| Nome binomial |
| *Pluvialis dominica*(Müller, 1776) |

A **píllara dourada americana** ou **píldora dourada americana**, (***Pluvialis dominica***) é unha especie de ave Charadriiforme da familia Charadriidae.

Morfoloxía
----------

*Pluvialis dominica* a punto de iniciar o voo.  
Nótese a cor escura da plumaxe na zona posterior das axilas.
É unha ave de mediano tamano cun peso de 122-194 gramos, unha lonxitude de 23 a 30 cm e unha envergadura alar de entre 45,7 e 66 cm. É moi semellante a outras dúas especies de píllaras de Eurasia e do Pacífico. A píllara dourada americana é mais pequena, mais delgada e ten as patas lixeiramente mais longas cá píllara dourada europea -*Pluvialis apricaria*-, que tamén se diferencia por ter as plumas axilares de cor branca. É moi semellante á píllara dourada siberiana -*Pluvialis fulva*- que noutros tempos eran consideradas da mesma especie. A píllara dourada siberiana é mais delgada cá especie americana, ten un peteiro mais curto, as patas mais longas e a cor da súa plumaxe é polo xeral mais amarelo na súa parte posterior. Durante a tempada reprodutora estas tres especies amosan un marcado dimorfismo estacional no que amosan unha plumaxe moi parecida: partes inferiores negras e rostro negro beireado de branco, cun moteado amarelo no dorso e na parte superior das ás.

Alimentación
------------

Aliméntanse, xeralmente guiadas pola súa aguda vista, de insectos, vermes, crustáceos e outros invertebrados. Para buscar o seu alimento frecuentan as pradarías, as praias e as chairas intermareais. Durante a época de cría tamén se alimentan de bagas na tundra ártica.

Hábitat e reprodución
---------------------

Niño descuberto con catro ovos.
Cría nas áreas secas da tundra ártica e inverna nas costas, marxais e, ás veces, en pradarías. Emigra a grandes distancias co potente voo das súas puntiagudas ás.

O hábitat reprodutivo da píllara dourada americana é a tundra ártica do norte do Canadá e Alasca. Fan os eu niño no chan, nunha zona aberta e enxoita. Son unha especie migratoria que pasa o inverno boreal no Uruguai, o sur do Brasil, sueste de Paraguai e norte da Arxentina. Para isto seguen unha ruta de migración elíptica; as aves en voo cara ao norte pasan a través de América Central entre os meses de xaneiro e abril e fan unha escala para alimentarse e descansar no interior dos Estados Unidos, nos estados de Indiana e Illinois. No outono boreal, toman unha ruta mais ao leste, voando principalmente sobre a marxe oeste do Océano Atlántico e do mar Caribe ás zonas de invernada nas chairas do curso medio e baixo dos ríos Paraná e Uruguai. É bastante habitual observar exemplares divagantes desta especie no oeste de Europa.

Unha comparación das datas e padróns migratorios conduce á conclusión de que os mazaricos esquimós e as píllaras douradas americanas foron as aves costeiras que probablemente chamaron a atención de Cristovo Colón sobre da proximidade á terra firme na súa primeira viaxe en 1492, despois de 65 días no mar.

Notas
-----

1. ↑  BirdLife International (2012). "*Pluvialis dominica*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 25 de maio 2011.
2. ↑  "LISTA DE LAS AVES DE ESPAÑA Edición de 2019 (nombres en gallego)" (PDF). Arquivado dende o orixinal (PDF) o 15 de outubro de 2020. Consultado o 15 de outubro de 2020.
3. ↑  Penas Patiño, Xosé M.; Pedreira López, Carlos (setembro de 2004). Guía das aves de Galicia]. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
4. 1 2 3  Cussen, Amber. "Animal Diversity Web". *Pluvialis dominica - American golden plover*. Consultado o 13 de febreiro de 2018.
5. ↑  Reviewed in Sangster *et al.* (2002).
6. ↑  The Cornell Lab of Ornithology. "All about birds". *American Golden-Plover*. Consultado o 13 de febreiro de 2018.
7. ↑  Strewe & Navarro (2004), Herrera *et al.* (2006)
8. ↑  Michael P. Ward; Thomas J. Benson; Tara A. Beveroth; Tyson R. Dallas; Jill L. Deppe; Mark G. Alessi; Benjamin J. O’Neal; Kirk W. Stodola (12 de febreiro de 2014). "Stopover ecology of American Golden-Plovers ( Pluvialis dominica )in Midwestern agricultural fields". *The Condor* **116**: 162–172. doi:10.1650/CONDOR-13-114.1.  `|data-acceso=` require `|url=` (Axuda)
9. ↑  J.B. Gollop, T.W. Barry, & E.H. Iversen (1986). "Eskimo Curlew - A vanishing species? : The Eskimo Curlew's Year - Introduction to Oceanic Migration". Nature Saskatchewan & United States Geological Survey. Arquivado dende o orixinal o 20 de septembro de 2008. Consultado o 22 de decembro de 2007.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Píllara dourada americana Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Píllara dourada americana*** |

|  |  |
| --- | --- |
| Control de autoridades | 
* Wd: Q216836
* EBID: ID

 |

|  |  |
| --- | --- |
| Identificadores taxonómicos | 
* Avibase: 2143A8526CA7C809
* BioLib: 8622
* BirdLife: 22693740
* Dyntaxa: 205599
* eBird: amgplo
* EOL: 45509152
* EPPO: PLUVDO
* EUNIS: 100885
* FE: 96882
* FE-New: ID
* Fossilworks: 186247
* GBIF: 2480328
* GNAB: american-golden-plover
* IBC: ID
* iNaturalist: 4893
* IRMNG: 10765559
* ITIS: 176564
* IUCN: 22693740
* NBN: NHMSYS0000530777
* NCBI: 240205
* SeaLifeBase: 163891
* Soortenregister: 139211
* TAXREF: 3158
* WoRMS: 159136
* Xeno-canto: Pluvialis-dominica

 |

|  |  |
| --- | --- |
| Identificadores | 
* UMLS: C1490823

 |